**Д О Г О В О Р**

за възлагане на обществена поръчка с предмет**:**

**„Доставка на нерециклирана копирна хартия за нуждите на РЗИ-Силистра”**

Днес, ..................................... г., в гр. ………………., между:

**РЕГИОНАЛНА ЗДРАВНА ИНСПЕКЦИЯ**, гр. Силистра 7500, ул. „Петър Мутафчиев“ № 82, БУЛСТАТ 176031978, представлявано от д-р Теодора Начева, директор и Теменужка Банкова – главен счетоводител, наричана по-долу за краткост **ВЪЗЛОЖИТЕЛ**, от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето подписващо договора)*, наричано по-долу за краткост **„ИЗПЪЛНИТЕЛ“,** от друга страна,

след проведена процедура по чл. 82, ал. 3 и 4 от Закона за обществените поръчки (ЗОП), във връзка с чл. 3 от сключено Рамково споразумение № СПОР-9 от 08.06.2020 г. за възлагане на централизирана обществена поръчка с предмет: „Доставка на копирна хартия за органите на изпълнителната власт и техните администрации“, наричано по-нататък „Рамковото споразумение” и Решение № ............................ от ...........................г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши доставкана **нерециклирана копирна хартия**, съгласно Техническата спецификация на **ВЪЗЛОЖИТЕЛЯ**, Техническото и Ценовото предложения на **ИЗПЪЛНИТЕЛЯ**, съдържащи се в СЕВОП - (Приложения №№ 1-3, неразделна част от настоящия договор).

**(2)** Видовете нерециклирана копирна хартия по ал. 1 ще бъдат наричани по-нататък „**артикули**” или „**стоки**”.

**Чл. 2.** **(1)** Настоящият договор влиза в сила от момента на неговото сключване считано от датата на подписването му и е в сила до достигане на максималната стойност на договора по чл. 5, ал. 1 в рамките на дванадесетмесечния срок.

**(2)** В случай че срокът на действие на Рамково споразумение № СПОР-9 от 08.06.2020 г. бъде удължен съгласно чл. 5, ал. 2 от него и чл. 116, ал. 1, т. 1 от ЗОП, на същите основания **ВЪЗЛОЖИТЕЛЯТ** може да удължи срокът на договора с не повече от 6 (шест) месеца, когато максималната му стойност по чл. 5, ал. 1 не е достигната в рамките на дванадесетмесечния срок на действие по ал. 1 и няма сключено рамково споразумение от ЦОП със същия предмет за следващия период.

**ІI. КАЧЕСТВО НА СТОКИТЕ И ОПАКОВКА**

**Чл. 3.** Доставяните стоки следва да са оригинални, неупотребявани и да отговарят на условията и изискванията на Рамковото споразумение, Техническата спецификация на **ВЪЗЛОЖИТЕЛЯ**, Техническото и Ценовото предложение на **ИЗПЪЛНИТЕЛЯ**.

**Чл. 4.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение, в съответствие с посочените в Рамковото споразумение изисквания.

**ІІІ. ЦЕНА И УСЛОВИЯ НА ПЛАЩАНЕ**

**Чл. 5.** **(1)** Максималната стойност на договора е в размер на **……………. лв.** (*словом*) без ДДС, съгласно Ценовото предложение на **ИЗПЪЛНИТЕЛЯ** – Приложение № 3,неразделна част от договора.

**(2)** Единичните цени на отделните артикули, посочени в Ценовото предложение на **ИЗПЪЛНИТЕЛЯ** – Приложение № 3,неразделна част от договора, са окончателни за срока на изпълнение на договора и не подлежат на промяна, освен в предвидените в закона случаи.

**(3)** Единичните цени на отделните артикули, посочени в Ценовото предложение на **ИЗПЪЛНИТЕЛЯ** – Приложение № 3,неразделна част от договора, включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 7.

**(4)** Възложителят не е длъжен да подаде заявки за доставка на всички количества, посочени в Техническото и Ценово предложения на **ИЗПЪЛНИТЕЛЯ** – Приложения №№ 2 и 3, неразделна част от договора, и съответно не е длъжен да заплати в пълен размер максималната стойност по ал. 1.

**Чл. 6. (1)** За извършена доставка се съставя двустранен приемо-предавателен протокол, подписан от страните.

**(2)** Цената на артикулите по конкретна заявка се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура, в която са посочени номерът и датата на договора.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ;

BIC:…………… ;

IBAN:………………..

**(4)** (*Ако е приложимо*) Страните приемат, че плащане не се извършва, в случай че **ВЪЗЛОЖИТЕЛЯТ** е получил за **ИЗПЪЛНИТЕЛЯ** информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 592/21.08.2018 г. В този случай плащането се извършва съгласно указанията на органите на данъчната и митническата администрация.

**ІV. МЯСТО И СРОКОВЕ НА ДОСТАВКА**

**Чл. 7.** Артикулите, предмет на доставка по този договор, се доставят на следния адрес на **ВЪЗЛОЖИТЕЛЯ:** РЗИ, гр. Силисдтра 7500, ул. „Петър Мутафчиев“ № 82.

**Чл. 8.** Срокът за доставка на артикули е до 10 (десет) работни дни от получаване на заявка, подадена от **ВЪЗЛОЖИТЕЛЯ**.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **ВЪЗЛОЖИТЕЛЯТ** има право:

**1.** да изисква от **ИЗПЪЛНИТЕЛЯ** да изпълни възложената обществена поръчка качествено и в срок, без отклонение от договореното и без недостатъци;

**2.** да изисква от **ИЗПЪЛНИТЕЛЯ** замяната на некачествена, непълна или дефектна доставка по реда и в сроковете, определени в този договор;

**3.** по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

**4.** да не приеме и да върне на **ИЗПЪЛНИТЕЛЯ** артикули, неотговарящи на някои от посочените от **ВЪЗЛОЖИТЕЛЯ** изисквания.

**5.** да не подаде заявки за доставка на всички количества, посочени в Техническото и Ценово предложения - Приложения №№ 2 и 3, неразделна част от договора.

**6.** да подава заявки за доставка на артикули с посочени в тях количества, определени в зависимост от реалните нужди на инспекцията, но не по-големи от максималните количества, посочени в Техническото и Ценово предложения - Приложения №№ 2 и 3, неразделна част от договора.

**Чл. 10.** **ВЪЗЛОЖИТЕЛЯТ** е длъжен:

**1.** да заплаща на **ИЗПЪЛНИТЕЛЯ** стойността на заявените от **ВЪЗЛОЖИТЕЛЯ** и доставени от **ИЗПЪЛНИТЕЛЯ** артикули по реда и при условията на настоящия договор;

**2.** да приема заявените от **ВЪЗЛОЖИТЕЛЯ** и доставени от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** **ИЗПЪЛНИТЕЛЯТ** има право:

**1.** да получава цената на доставените артикули по реда и при условията на настоящия договор;

**2.** да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 12. ИЗПЪЛНИТЕЛЯТ** се задължава:

**1.** да доставя стока, която съответства по количество, качество, описание и опаковка на посоченото в настоящия договор и на приложените към договора Техническа спецификация, Техническо и Ценово предложения (Приложения №№ 1-3, неразделна част от договора);

**2.** да доставя стока, която да съответства на изискванията на Техническата спецификация на артикулите и Техническото предложение, съдържащо се в СЕВОП, (Приложения №№ 1-2, неразделна част от договора);

**3.** да осъществява доставките до мястото по чл. 7 за своя сметка;

**4.** да отстранява за своя сметка допуснатите недостатъци, грешки и установени дефекти в процеса на изпълнението на договора в срока по чл. 18;

**5.** да замени за своя сметка артикули, доставени без опаковка и други изисквания, съгласно настоящия договор, в срока по т. 4;

**6.** да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ**

**Чл. 13.** Уведомленията между страните, в това число и заявките за доставка, се извършват в писмена форма.

**Чл. 14.** Упълномощените лица за изпълнение на дейностите по този договор са, както следва:

**1.** За **ВЪЗЛОЖИТЕЛЯ**: Иванка Ангелова, директор на дирекция АПФСО, телефон: 0888001396, факс: 086-816148, e-mail: apfso@rzi-silistra.com, адрес: , гр. Силистра 7500, ул. „Петър Мутафчиев“ № 82

1. За **ИЗПЪЛНИТЕЛЯ**: Име, длъжност, телефон, факс, e-mail, адрес:

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 15.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение в размер на …………… (*словом*: ………………………) лева без ДДС, възлизащ на 3 % (три) процента от максималната стойност на договора без ДДС, посочена в чл. 5, ал. 1.

**(2)** При представяне на банкова гаранция или застрахователна полица, същата трябва да има срок на валидност най-малко 30 (тридесет) календарни дни след изтичане на срока на договора.

**(3)** При точно и пълно изпълнение на договора гаранцията за изпълнение се освобождава (възстановява) в пълен размер в рамките на 30 (тридесет) календарни дни след изтичане на срока на договора.

### (4) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(5)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 16.** Обслужването на банковата гаранция/застрахователната полица, таксите и други плащания по нея, банковите преводи, комисионните, както и поддържането на банковата гаранция/застрахователната полица за целия период на действие на договора, са за сметка на **ИЗПЪЛНИТЕЛЯ.** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ** при наличието за основание за това, са за сметка на **ИЗПЪЛНИТЕЛЯ**. **ИЗПЪЛНИТЕЛЯТ** трябва да предвиди и заплати своите такси по откриване и обслужване на гаранцията, така че размерът на получената от **ВЪЗЛОЖИТЕЛЯ** гаранция да не бъде по-малък от определения в договора за обществена поръчка.

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 17.** Предаването и приемането на доставките на мястото по чл. 7 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**X. РЕКЛАМАЦИИ**

**Чл. 18.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките с нови със същите или по-добри характеристики, ако недостатъкът ги прави негодни за използване по предназначение, в срок до 2 дни от уведомлението.

**Чл. 19.** Всички разходи, свързани с подмяната, транспорта и други на некачествени или дефектни стоки са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ**

**Чл. 20.** Ако **ИЗПЪЛНИТЕЛЯТ** не изпълни възложена доставка или част от нея, или изискванията за нея, съгласно договора, в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от максималната стойност на договора по чл. 5, ал. 1 без ДДС.

**Чл. 21.** При забава на доставка, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2 % (два процента) от стойността на дължимата доставка без ДДС за всеки просрочен ден, но не повече от 10% (десет процента) от максималната стойност на договора по чл. 5, ал. 1 без ДДС.

**Чл. 22.** При забава в плащането **ВЪЗЛОЖИТЕЛЯТ** дължи неустойка в размер на 0,05 % от дължимата сума за всеки ден закъснение, но не повече от 3 % (три процента) от максималната стойност на договора по чл. 5, ал. 1 без ДДС.

**Чл. 23. ВЪЗЛОЖИТЕЛЯТ** има право да прихване дължимите обезщетения и неустойки от сумите, дължими на **ИЗПЪЛНИТЕЛЯ** за доставените артикули, или от гаранцията за изпълнение.

**ХІІ. ПРЕКРАТЯВАНЕ НА ДОГОВОРА**

**Чл. 24. (1)** Настоящият договор се прекратява:

1. с неговото изпълнение;
2. с достигане на определената в чл. 5, ал. 1 стойност;
3. с изтичане на уговорения срок.

**(2)** Договорът може да бъде прекратен:

**1.** по взаимно съгласие на страните, изразено писмено;

**2.** безвиновно, с 14-дневно писмено предизвестие от страна на възложителя;

**3.** при неизпълнение на задълженията на едната страна, изправната страна може да развали договора, при условията и по реда на чл. 87 и 88 от ЗЗД.

**(3)** В случаите по ал. 2, т. 1 и 2 страните подписват и протокол.

**XІІІ. ДРУГИ УСЛОВИЯ**

**Чл. 25.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 26.** Неразделна част от настоящия Договор са следните приложения, намиращи се в СЕВОП:

* **Приложение № 1** – Техническа спецификация по мини-процедурата (вътрешния конкурентен избор), проведена от **ВЪЗЛОЖИТЕЛЯ** в СЕВОП;
* **Приложение № 2** – Техническо предложение на **ИЗПЪЛНИТЕЛЯ** по мини-процедурата (вътрешния конкурентен избор), проведена от **ВЪЗЛОЖИТЕЛЯ** в СЕВОП;
* **Приложение № 3** – Ценово предложение на **ИЗПЪЛНИТЕЛЯ** по мини-процедурата (вътрешния конкурентен избор), проведена от **ВЪЗЛОЖИТЕЛЯ** в СЕВОП;

**ВЪЗЛОЖИТЕЛ: ИЗПЪЛНИТЕЛ:**

**Д-Р ТЕОДОРА НАЧЕВА**

**ДИРЕКТОР НА РЗИ-СИЛИСТРА**

**ТЕМЕНУЖКА БАНКОВА**

**ГЛАВЕН СЧЕТОВОДИТЕЛ**